
ДОКЛАДНА ЗАПИСКА


от КИРИЛ СТОЕВ - КМЕТ НА ОБЩИНА РАДОМИР


           ОТНОСНО: Приемане на решение за допускане изработване на проект за изменение на общия  устройствен план на община Радомир в обхват поземлен имот с идентификатор 23649.44.52 по кадастрална карта и кадастрални регистри /КККР/ за землището на с. Дрен, общ. Радомир;

	МОТИВИ:  Постъпило искане и задание от заинтересуваните лица, което е допустимо съгласно чл. 135, ал. 1 от ЗУТ;  одобрението на заданието и разрешаването да се изработи проектът е от компетентността на ОБЩИНСКИ СЪВЕТ – РАДОМИР; подробни мотиви съгласно текста; 


	УВАЖАЕМИ  ОБЩИНСКИ СЪВЕТНИЦИ,

В общинска администрация е постъпило искане от  Росен Христов Ивчев  да бъде разрешено изработване на проект за изменение на общия  устройствен план на община Радомир в обхват собствен имот с идентификатор 23649.44.52  по кадастрална карта и кадастрални регистри /КККР/ за землището на с. Дрен, общ. Радомир. 
Имотът е с площ 2545 кв.м. и се намира непосредствено до регулационната граница на урбанизираната територия на село Дрен.  Намерението на собствениците е за реализиране на бъдещо жилищно застрояване и е предвиденса устройствена зона Жм.
Като основание за изменението  се посочва чл. 134, ал.1, т.1 от ЗУТ – настъпили съществени промени в обществено-икономическите условия, при които е съставен планът. Действително планът е изработен в периода 2015-2017г. и предвиждания за нови жилищни терени към селата не са били изобщо разисквани, тъй като е счетено, че няма такава необходимост.  Кризисната обстановка свързана с пандемията 2020-2022г. засили многократно интереса към жилищни имоти в малки населена места, в това число и селата в община Радомир. Предвид изложеното считаме искането за допустимо и достатъчно мотивирано, тъй като действително обществено-икономическата обстановка е различна от тази при изработване на ОУПО Радомир.   
Приложено ви предоставяме постъпилата документация.  Предоставено е подробно задание в обем съгласно чл.125 от ЗУТ, което изяснява етапите на проектиране, целта и задачите на плана. Нормативно искането е допустимо и са представени всички необходими документи и данни за започване на процедурата по изменение на ОУПО – Радомир.
Предвид изложените мотиви, считаме, че  намерението  е в интерес на развитието на общината и изразяваме положително становище за неговото допускане и  реализиране.  Приложено към докладната записка е и положително становище на главен архитект.
Отказите за издаване на разрешение за изработване на устройствен план се дават с мотивирано решение на компетентния орган, съобщават се по реда на Административнопроцесуалния кодекс и могат да бъдат оспорвани по реда на чл. 215 от ЗУТ пред Административен съд Перник.  Отрицателно становище по докладната записка следва да е придружено с мотиви, които да станат част решението за отказ да се разреши изработването на плана. 
На основание чл. 124, ал.1 от ЗУТ и чл. 21, ал.1, т.11 от ЗМСМА , предлагам на ОБЩИНСКИ СЪВЕТ – РАДОМИР да вземе следното решение:


РЕШЕНИЕ

1. На  основание чл. 124б, ал.1 от ЗУТ,  одобрява  задание за изработване на проект за изменение на общ устройствен план на община Радомир в обхват поземлен имот с идентификатор  23649.44.52 по кадастрална карта и кадастрални регистри /КККР/ за землището на с. Дрен, общ. Радомир;

2. На  основание чл. 124, ал.1 от ЗУТ и чл. 21, ал.1, т.11 от ЗМСМА приема да бъде изработен проект за изменение на общия  устройствен план на община Радомир в обхват поземлен имот с идентификатор  23649.44.52 по кадастрална карта и кадастрални регистри /КККР/ за землището на с. Дрен, общ. Радомир, съгласно одобреното в т.1  на настоящето решение задание, по възлагане и за сметка на  собственика.

На основание чл. 124б, ал.2 настоящето  решение следва  да се разгласи с обявление поставено на определените за целта места в общината, кметството на населеното място и да се публикува на интернет страницата на общината.
Съгласно чл.124б, ал. 4 от ЗУТ,  настоящето решение не подлежи на оспорване.




КИРИЛ СТОЕВ
Кмет на община Радомир 

